b'\n_START_ARTICLE_\nSisicus apertus\n_START_SECTION_\nUtseende\n_START_PARAGRAPH_\nSisicus apertus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste \xc3\xb8yet til hodets fremkant er forholdsvis stor, mye mer enn to ganger \xc3\xb8yets diameter._NEWLINE_Sisicus apertus er den eneste norske arten fra denne slekten, s\xc3\xa5 forveksling med andre arter skulle ikke by p\xc3\xa5 et problem. Men flere av dvergedderkoppene er ganske like hverandre, samtidig som de kan v\xc3\xa6re fargevariable av utseende. For sikker artsbestemmelse kreves ofte n\xc3\xa6rmere unders\xc3\xb8kelse av de kj\xc3\xb8nnsmodne edderkoppens genitalier, hos hunner epigynet og hos hanner pedipalpenes siste ledd.'